Захады, што прадпрымаюцца, усё ж дзейсныя: выпадкаў парушэння становіцца менш. Дапамагаюць і размовы са старшынямі садовых таварыстваў, і штрафы, і псіхалагічны фактар. Адзін аднаму мясцовыя перадаюць: на дрэвах камеры! Зараз у Гомельскай вобласці ўстаноўлена 100 фотапастак. За год — гэта дзясяткі прыцягнутых да адказнасці, у 2016-м іх было 39. Аднак, па словах начальніка аддзела аховы і абароны лесу Гомельскага дзяржаўнага вытворчага лесагаспадарчага абяднання Дзмітрыя Ятчанкі, у хуткім часе колькасць камер павялічыцца і ахопіць большую тэрыторыю. Калі не будзе дажджоў, спецыялісты прагназуюць, што праз тыдзень-два ўвядуць забарону на наведванне лясоў. Тады фотапасткі стануць яшчэ больш актуальнымі. Дапамогуць не толькі пакараць парушальнікаў, але і своечасова ўбачыць агонь, які пасля сябе часта пакідаюць адпачывальнікі.